Държавен вестник, бр. 43, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  43
правни въпроси народният представител Искра 
Фидосова е обосновала необходимостта от 
създаването на допълнителна преходна раз-
поредба в законопроекта. Също така в своето 
изказване при обсъждане на законопроекта на 
първо четене народният представител Захари 
Георгиев изрично посочва, че е необходимо 
прецизиране на някои от текстовете на зако-
нопроекта, което предполага формулиране и 
внасяне на предложения за второто четене. 
Въпреки това в свое процедурно предложение 
народният представител Вяра Петрова конста-
тира, че не са постъпили конкретни предло-
жения преди процедурата по второ четене на 
законопроекта, поради което предлага той да 
бъде гласуван на второ четене на същото пле-
нарно заседание. Народният представител Мая 
Манолова прави противно предложение, като 
посочва, че не е възможно в процедурата по 
обсъждането на законопроект на първо четене 
да постъпят конкретни предложения, които да 
се отнасят към процедурата на второто четене. 
Председателстващият заседанието на Народ-
ното събрание не предоставя възможност на 
народните представители да направят предло-
жения по текстовете на законопроекта преди 
окончателното му гласуване на второ четене. 
Въз основа на протокола от заседанието на 
Парламента Конституционният съд констатира, 
че при приемането на Закона за изменение на 
Закона за Националния архивен фонд народните 
представители са били лишени от възможността 
да направят предложения за промени в зако-
нопроекта, гласуван на първо четене, което е в 
нарушение на принципа на правовата държава 
(чл. 4, ал. 1 от Конституцията) и принципа 
на политическия плурализъм (чл. 11, ал. 1 от 
Конституцията). Недопустимо е в случаите, 
когато при обсъждането на законопроектите 
на първо четене в постоянните комисии или в 
пленарната зала народни представители заявят 
недвусмислено, че възнамеряват да упражнят 
правото си да внесат предложения по отделни 
текстове за второто четене, да се пристъпва 
към второто гласуване в същото заседание. 
При осъществяване на процедурата за гласу-
ване на законопроект на две четения в едно 
заседание (чл. 88, ал. 1, изречение второ от 
Конституцията) при всички случаи следва да се 
даде възможност на народните представители 
да формулират предложения по текстовете на 
законопроекта, когато изразят желание за това. 
По изложените съображения и на основание 
чл. 149, ал. 1, т. 2 от Конституцията във връзка 
с чл. 22, ал. 1, изречение второ от Закона за 
Конституционния съд Конституционният съд
Р Е Ш И :
Обявява за противоконституционен Закона за 
изменение на Закона за Националния архивен 
фонд (обн., ДВ, бр. 103 от 2009 г., в сила от 
29.ХІІ.2009 г.).
Председател: Евгени Танчев
4595
МИНИСТЕРСКИ СЪВЕТ
ПОСТАНОВЛЕНИЕ № 105 
ОТ 28 МАЙ 2010 Г.
за изменение и допълнение на Устройстве­
ния правилник на Агенцията по геодезия, 
картография и кадастър, приет с Постанов­
ление № 302 на Министерския съвет от 
2004 г. (обн., ДВ, бр. 103 от 2004 г.; изм. и 
доп., бр. 49 от 2005 г., бр. 77 и 104 от 2007 г. и  
бр. 93 от 2008 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 11 се правят следните изменения:
1. Точка 7 се изменя така:
„7. изготвянето на отговори на жалби, пред-
ложения и сигнали на физически и юридиче-
ски лица по въпроси, свързани с дейностите 
по създаване и поддържане на кадастралната 
карта и кадастралните регистри;“.
2. Точки 8, 9 и 11 се отменят. 
§ 2. Член 12 се изменя така:
„Чл. 12. Специализираната администрация 
е организирана в дирекция „Кадастрална и 
специализирани карти“, дирекция „Геодезия 
и картография“, дирекция „Информационни 
системи, стандартизация и сътрудничество“ и 
служби по геодезия, картография и кадастър.“
§ 3. В чл. 13 се правят следните изменения:
1. Точка 9 се изменя така:
„9. организира и контролира дейността по 
вписване и заличаване от регистрите на пра-
воспособните лица;“.
2. Точка 12 се отменя.
§ 4. В чл. 13а се правят следните изменения 
и допълнения:
1. Точка 1 се изменя така:
„1. организира възлагането и извършването 
на основните геодезически и картографски 
дейности, свързани със: 
а) геодезическите мрежи с местно пред-
назначение;
б) държавната нивелачна мрежа и мрежа 
от мареографни станции;
в) едромащабната топографска карта;“.
2. Точка 3 се изменя така:
„3. участва в разработването на проекти на 
нормативни актове в областта на геодезията 
и картографията;“.
3. Създава се т. 10:
„10. поддържа държавния геодезически, кар-
тографски и кадастрален фонд (Геокартфонд).“
§ 5. Член 13б се изменя така:
„Чл. 13б. Дирекция „Информационни систе-
ми, стандартизация и сътрудничество”:
1. контролира и координира дейностите, 
свързани с информационната система на 
кадастъра и защитата на информацията от 
неоторизиран достъп;